218 MISSIONS DIPLOMATIQUES 



ham sont aussy soubz l'Empereur, mesmes le seigneur de Gilan a venu 

 et l'a recognu pour seigneur. Combien de fois aussy luy a le seigneur de 

 Sirirara envoyé ses lettres, et fust luy mesmes volontiers venu! 



L'Empereur at hyberné cest hyver en la cité de Babilone, et maintenant 

 retourné avecq grand joye et en toutte prospérité vers sa cité de Constan- 

 tinoble, où, moyennant l'ayde de Dieu, il viendra de brief, estant mainte- 

 nant en chemin pour son voyaige; où arrivé, il dépeschera quelqz sien 

 homme fidel, qui puisse entendre Testât du différend avecq Jehan, affin 

 qu'après le rapport sur ce faict, il puisse eslre juge et arbitre d'iceluy. 



Au reste, touttes lesdictes provinces me sont maintenant comises par 

 l'Empereur, duquel je suis loyal esclave, et m'a donné charge de ses 

 armées et de touttes ses affaires, dont ay bien voulu advenir Vostre 

 Majesté. 



Les lettres qu'avez envoyeez à l'Empereur, luy ont esté délivreez et leues, 

 lesquelles faisoyent mention delà mort de Grily, nous signifiantz que ce 

 auroit esté faict sans le sceu d'aulcun subject de Vostre Majesté. On trou- 

 vera bien cesluy qui a faict cette acte , car toutes choses ont esté mani- 

 festéez à l'Empereur, et quiconque a commis ledict acte a très-mal be- 

 soigné. 



Dieu sçait qu'il at esté innocentement occis : aussy ne doit-on jamais 

 croire à cestuy qui a faict ledict homicide, et ne doit tel personaige eslre 

 d'aulcun prince, et ne doit personne à tel homme soy fler; car pour vray 

 il (Grily) estoit ambassadeur de l'Empereur. 



Mais cest injustice ne procède de vous, encores que plusieurs rapports 

 nous ont esté faictz de vous, auxquelz nous n'adjouslons aulcune foy : 

 dont devez estre asseurez, et avons de ce scmblablement rescrit au roy 

 Jehan; de quoy soyez certains. 



Les lettres sont escrites selon la coustume de nostre sainct Mahomet, 

 au mois de chaban ainsi appelle, le xii"» jour, qu'est le xv""' de febvrier 

 selon l'usaige des Chrestiens, en Babilone, et furent envoyées d'illecq. 



